kathal ka kofta गर्मियों के इस मौसम में सेहत के साथ-साथ स्वाद का ध्यान रखना भी बहुत ज्यादा ज़रूरी है इसीलिए आज में आपको एक अलग तरह की रेसिपी बता रही हूँ जो कि आपके पूरे परिवार को बहुत ज्यादा पसंद आएगी आपको इसमें मिलेगा एक नया स्वाद तो फिर चलो बनाते हैं कटहल (kathal ka kofta recipe) के कोफ़्ते। vegetable recipes

आवश्यक सामग्री – necessary ingredients – kathal ka kofta banane ki vidhi

बेसन = 100 ग्राम

उबला हुआ कटहल = 500 ग्राम

लाल मिर्च पाउडर = आधा चम्मच

हल्दी पाउडर = आधा चम्मच

गर्म मसाला = आधा चम्मच

पिसा चावल = दो चम्मच

प्याज़ अदरक व लहसुन का पेस्ट = तीन चम्मच

भुना हुआ ज़ीरा = आधा चम्मच

अजवाइन = आधा चम्मच

हींग = एक चुटकी

नमक = स्वादअनुसार

तेल = कोफ्ते तलने के लिए

ग्रेवी के लिए सामग्री

लाल मिर्ची पाउडर = एक चम्मच

धनिया पाउडर = एक चम्मच

हल्दी पावडर = एक चम्मच

प्याज़ = तीन अदद

अदरक = एक छोटा टुकड़ा

लहसुन = दस कलिया

गर्म मसाला पाउडर = आधा चम्मच

छोटी इलाइची = दो अदद

लौंग = दो अदद

दालचीनी = एक छोटा टुकड़ा

तेल = 100 ग्राम

नमक = स्वादअनुसार

कटहल के कोफ़्ते बनाने की विधि – how to make kathal ka kofta

सबसे पहले तो आप उबले हुए कटहल के बीज़ों को निकालकर उन्हें अच्छी तरह से मैश कर लें और फिर इसमें तीन चम्मच प्याज़, लहसुन, और अदरक का पेस्ट डाले लें।

और फिर एक बाउल मे बेसन लेकर थोड़ा सा पानी डाले और फिर धीरे-धीरे उंगलियों की मदद से फेंट लें। इस बात का खास ध्यान रखे कि बेसन को अच्छी तरह से फेंटना है जिससे कोफ़्ते सॉफ्ट और मज़ेदार बनेंगे।

बेसन अच्छे से फिटा हैं या नहीं ये देखने के लिए एक कटोरी में पानी लें और उसमें थोड़ा सा फेंटा हुआ बेसन डालें अगर यह फेंटा हुआ बेसन पानी में तैरने लगे तो फिर समझ जाएँ कि आपने बेसन अच्छी तरह से फेंट लिया है।

अब फेटे हुए इस बेसन में हींग, स्वादअनुसार नमक, भुना हुआ ज़ीरा, अजवाइन, चावल का आटा, प्याज़, लहसुन और अदरक का पेस्ट डाल लें और फिर उबला हुआ मैश किया हुआ कटहल डालकर सारी की सामग्री हल्दी पावडर, गर्म मसाला पावडर और लाल मिर्च पावडर को अच्छी तरह से बेसन में मिलाकर फेंट लें।

अब गैस पर एक कड़ाही रखे और फिर इसमें तेल डाले और जब तेल अच्छे से गर्म हो जाए तो फिर बेसन में इस मिश्रण से छोटे-छोटे कोफ्ते बनाकर तेल मे ड़ालें।

जब कोफ्ते गोल्डन ब्राउन हो जाए तो फिर इन्हें एक प्लेट में टिशु पेपर बिछा कर निकाल लें इस तरह से आप बाकी के पेस्ट से कोफ्तो को तैयार कर लें अब आपके कटहल के कोफ़्ते बनकर बिलकुल तैयार हो चुके हैं।

कोफ़्ते की ग्रेवी बनाने के लिए

ग्राइंड़र में प्याज़, लहसुन, अदरक, लौंग, इलाइची और दालचीनी को बिलकुल बारीक पीस कर एक कटोरे में निकाल लें।

और फिर गैस पर कड़ाही दोबारा रख कर तेल गर्म करे ज़रूरत के अनुसार ही तेल लें और बाकि का तेल निकाल दें जब तेल गर्म हो जाएं तो गैस को मीडियम कर दें और तेल में प्याज़, अदरक लहसुन का पेस्ट डालकर सुनहरा होने तक भून लें।

अब इसमें लाल मिर्च पावडर, हल्दी पावडर, धनियां पावडर गर्म मसाला पाउडर ड़ाले और चम्मच बराबर चलती रहे जब ये अच्छी तरह से भून जाएं और तेल मसाले के ऊपर आ जाएं तो फिर इसमें दो गिलास पानी डाले और स्लो गैस पर इसे 15 से 20 मिनट तक पकाएं।

अब इसमें नमक मिलाएं और कोफ्ते भी डाल दें स्लो गैस पर दस मिनट तक और पकाएं और दस मिनट के बाद गैस को बंद कर दें।

लीजियेगा अब आपके मज़ेदार व स्वादिष्ट कटहल के कोफ़्ते बनकर तैयार हैं कटे हुए हरे धनिये से इसे गर्निश करके सर्व करें व खाएं।